Անատոլիայում հայերի ճակատագրի վերաբերյալ իր զեկույցը Վարդանը մտադիր էր հասցեագրել լորդ Բրյուսին՝ բրիտանական քաղաքական գործչին, որը շատ զգայուն էր անարդարության նկատմամբ և տեղյակ էր Հայկական հարցին, և իր հին ծանոթ Անատոլ Ֆրանսին։ Այս երկու մարդիկ լայն լսարան ունեին և կկարողանային արթնացնել միջազգային հասարակական կարծիքը։ Մեկ այլ օրինակ կուղարկեր իր քեռորդի Պարգևին, որն ապրում էր Նյու Յորքում։ Արդեն նրա և Միացյալ Նահանգներում ապրող հայերի խնդիրն էր, որ նախագահ Վիլսոնը ծանոթանար այդ զեկույցի հետ։ Միայն ամերիկյան կառավարությունը կարող էր ճնշումներ գործադրել Օսմանյան կայսրության և նրա դաշնակից Գերմանիայի կայզերի վրա ինչ–որ հաջողության հասնելու հույսով։